b'\n_START_ARTICLE_\nMost svetega Servacija\n_START_SECTION_\nOpis\n_START_PARAGRAPH_\nMost svetega Servacija povezuje promet pe\xc5\xa1cev iz okro\xc5\xbeja Binnenstad v Maastrichtu na zahodnem bregu reke Meuse z okro\xc5\xbejem Wyck na vzhodnem bregu reke. _NEWLINE_Most je sestavljen iz apnenca in v sedanji sestavi 160 m dolg in 9 m \xc5\xa1irok. Razpetina vsakega od sedmih lokov meri 12 metrov in jih podpira sedem opornikov. Lo\xc4\x8den jeklen dvi\xc5\xbeni most z razponom 54,5 m povezuje vzhodni konec mostu z vzhodnim bregom reke.\n_START_SECTION_\nZgodovina\n_START_PARAGRAPH_\nRimljani so na pribli\xc5\xbeno tem mestu zgradili lesen most \xc4\x8dez reko Meuse okoli leta 50, in iz latinske besede za \xc2\xbbpre\xc4\x8dkanje Meuse\xc2\xab\xc2\xa0- mosae trajectum - je nastalo ime mesta. Vrsto let je bil to edini prehod v spodnjem toku reke Meuse. Rimski most je propadel leta 1275 pod te\xc5\xbeo velike procesije, ob tem je umrlo 400 ljudi.  Med letoma 1280 in 1298 je bil nekoliko severno od starej\xc5\xa1ega prehoda zgrajen nov kamnit most.  Katoli\xc5\xa1ka cerkev je spodbujala njegovo gradnjo s prodajo odpustkov ljudem, ki so ga tako pomagali zgraditi._NEWLINE_Most je bil prvi\xc4\x8d obnovljen leta 1680 in nato leta 1825 z dodatkom lesene konstrukcije na vzhodni strani mostu. Leta 1850 je del zgrajenega kanala Maastricht-Li\xc3\xa8ge prerezal zahodno stran mostu._NEWLINE_Ko je bil v 1930-ih, z gradnjo novega Viljemovega mostu 300 metrov dolvodno, stari most razre\xc5\xa1en svoje funkcije kot edinega mesta za prehod reke, je bil dele\xc5\xbeen ve\xc4\x8dje prenove. Loki so bili rekonstruirani v betonu in oble\xc4\x8deni z originalnimi kamni. Zgrajeni so bili talni loki, da se prepre\xc4\x8di erozija re\xc4\x8dnega korita, na katerem je most zgrajen. Dva loka na vzhodnem koncu mostu so odstranili in ju nadomestili z jeklenim vertikalnim dvi\xc5\xbenim mostom. Med obema mostovoma na vzhodni strani reke, je zgrajen lo\xc4\x8devalni nasip zaradi plovnega vzhodnega kanala._NEWLINE_V drugi svetovni vojni most je bil most leta 1944 mo\xc4\x8dno po\xc5\xa1kodovan, ko se je nem\xc5\xa1ka vojska umikala iz Nizozemske. Leta 1948 je bil obnovljen. Leta 1962 je bil za ladijski promet v kanalu vzhodno od mostu, ta podalj\xc5\xa1an z jeklenim mostom priklju\xc4\x8denim na glavni most._NEWLINE_Leta 1968 je bil most prikazan na nizozemski po\xc5\xa1tni znamki.'